Fakultet for teknologi

Fakultet for teknologi ved Norges teknisk-naturvitenskapelige universitet (NTNU) var en videreføring av det tilsvarende fakultetet ved Høgskolen i Sør-Trøndelag. Ved fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Ålesund (nå: NTNU i Ålesund) og Høgskolen i Sør-Trøndelag, som trådte i kraft 1. januar 2016, ble fakultetet en del av NTNU.

Aktiviteten ved de ulike NTNU-enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.

Fra 1. januar 2017 er antall fakulteter ved NTNU redusert til åtte. Virksomheten ved Fakultet for teknologi blir videreført i ulike institutter under fire av disse fakultetene.

Fakultetet var delt i åtte institutter. Listen nedenfor viser institutt- og fakultetstilhørighet for disse fra 1. januar 2017:
Forkortelsene som er brukt: AD=Fakultet for arkitektur og design; IE=Fakultet for informasjonsteknologi og elektroteknikk; IV=Fakultet for ingeniørvitenskap; NV=Fakultet for naturvitenskap

Institutt for allmennfag; videreføres som Institutt for allmennfag under IE. Instituttet opprettes for en periode på inntil to år.
Institutt for bioingeniørfag; videreføres som Institutt for bioingeniørfag  under NV.
Institutt for bygg og miljø; integreres i Institutt for bygg- og miljøteknikk under IV. Faggruppe for tradisjonelt bygghåndverk integreres i Institutt for arkitektur og teknologi under AD. 
Institutt for elektrofag og fornybar energi; faggruppe for automatisering integreres i Institutt for Teknisk kybernetikk under IE; faggruppene for elektronikk og instrumentering integreres i Institutt for elektroniske systemer under IE; faggruppe for elkraft integreres i Institutt for elkraftteknikk under IE; faggruppe for fornybar energi integreres i Institutt for energi- og prosessteknikk under IV.
Institutt for kjemi og materialteknologi; integreres i Institutt for materialteknologi under NV.
Institutt for maskinteknikk og logistikk; integreres i Institutt for maskinteknikk og produksjon under IV. 
Institutt for matteknologi; integreres i Institutt for bioteknologi og matvitenskap under NV.
Institutt for informatikk og e-læring; integreres i Institutt for datateknologi og informatikk under IE.

Referanser

Kilder 
 Saksfremlegg til NTNUs styremøte 25. august 2016
 NTNU.no om fusjonen, blant annet med tidligere og nye fakultets- og instituttnavn

Eksterne lenker 
 Fakultetets nettsted
 Tall og tidslinje for NTNU i Gjøvik, Ålesund og Trondheim fra 1760 til fusjonen i 2016

Teknologi